Národná rada Slovenskej republiky

III. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1120

Návrh vlády

**na skrátené legislatívne konanie k návrhu zákona, ktorým sa dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení niektorých zákonov**

Vláda Slovenskej republiky uznesením č. 260 z 6.4.2005 schválila analýzu možností úpravy vyvlastňovacieho konania v prípadoch uskutočňovania stavieb, ktoré sú významnou investíciou a uložila ministrovi výstavby a regionálneho rozvoja predložiť na rokovanie vlády návrh na zmenu zákonov tak, ako to zo schválenej analýzy vyplýva.

Minister výstavby a regionálneho rozvoja predložil na rokovanie vlády návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení niektorých zákonov.

Vzhľadom na akútnosť prijatia navrhovaného zákona je nevyhnutné, aby tento bol schválený v lehote čo najkratšej a tým sa zabránilo vzniku možných národohospodárskych škôd.

V tejto súvislosti poukazujeme na významné investície, ktorými sú napr. „Závod na výrobu automobilových súčiastok a modulov v Žiline“ v lokalite Žilina – Teplička, ako aj „Závod na montáž automobilov v Žiline“ v tej iste lokalite.

Ministerstvo dopravy, pôšt a telekomunikácií SR v súvislosti s výstavbou diaľničných ciest a rýchlostných ciest bude musieť získať pozemky, u ktorých je tiež predpoklad vyvlastnenia.

S ohľadom na túto skutočnosť, žiadame návrh vlády na skrátené legislatívne konanie schváliť.

V Bratislave 20.4.2005

Mikuláš Dzurinda, v.r.

predseda vlády

Slovenskej republiky

László Gyurovszky, v.r.

minister výstavby a regionálneho rozvoja

Slovenskej republiky